OKRESNÁ PROKURATÚRA ČADCA 
Slovenských dobrovoľníkov 2749/12 A, 022 74 Čadca 4

Číslo: Pv 166/14/5502	Čadca 22.03.2016 
EEČ: 2-37-43-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Čadca
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
povolanie: XXXXX
väzba: nie 
mladistvý
ktorý je trestne stíhaný pre trestný čin:
- Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa XXXXX spisová značka Pv 166/14/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Skutková veta:
dňa XXXXX v čase okolo XXXXX h v meste XXXXX v priestoroch pivnice bytového domu č. XXXXX, okres XXXXX, po predchádzajúcej dohode s osobou mladšou ako 14 rokov, prišiel k pivnici majiteľky XXXXX, kde za pomoci železnej tyče XXXXX vypáčil petlicu na vstupných dverách do pivničného priestoru, pričom osoba mladšia ako 14 rokov zatiaľ dávala pozor pri dverách, následne vošli dnu, kde odcudzili najmenej 3 ks fľaše tmavého alkoholu presne nezistených značiek, veci naložili do vopred prichystanej tašky, odniesli preč, kde alkohol ukryli a následne vypili, pričom týmto konaním spôsobili škodu XXXXX na poškodenom zariadení vo výške 1,90 € a škodu odcudzením vecí vo výške najmenej 25,- €.  

Uznesením prokurátora Okresnej prokuratúry XXXXX zo dňa 4.2.2015, spisová značka Pv 166/14/5502, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením Okresnej prokuratúry XXXXX pod sp. zn. Pv 166/14/5502 - 22 zo dňa 04.02.2015 bolo podľa § 216 odsek 1 Trestného poriadku proti obv. XXXXX,  nar. XXXXX, podmienečne zastavené trestné stíhanie pre prečin krádeže podľa § 212 ods. 2 písm. a/ Trestného zákona, na tom skutkovom základe, ako je uvedené vo výrokovej časti tohto uznesenia. 
     
Podľa § 216 odsek 2 Trestného poriadku bola obvinenému XXXXX  určená skúšobná doba na 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť dňa 24.02.2015 a skúšobná doba uplynula dňa 24.02.2016.
  
Podľa § 217 odsek 1 Trestného poriadku  ak  obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyžiadaných správ od Obce XXXXX, Okresného úradu, odboru všeobecnej vnútornej správy XXXXX, Obvodného oddelenia PZ XXXXX, ako i z odpisu z registra trestov bolo zistené, že sa obvinený v skúšobnej dobe nedopustil žiadneho protiprávneho konania, nebol prejednávaný pre priestupok a v registri trestov nemá  záznam. 

Nakoľko obvinený XXXXX  v skúšobnej dobe podmienečného zastavenia trestného stíhania viedol riadny život, boli splnené podmienky uvedené v ustanovení § 217 odsek 1 Trestného poriadku a preto som rozhodla tak, ako je uvedené vo výrokovej časti tohto uznesenia. 

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e)  Trestného poriadku.  
Poučenie:
 	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku). 

JUDr. Anna Lašová
prokurátorka